ལན།རྒྱལ་སྤྱིའི་ཚད་ལྡན་ཨང་རྟགས་ཟེར་བ་དེ་ཕྱི་ལོ་༢༠༠༠ལོར་རྒྱལ་སྤྱིའི་ཐོག་ཡོངས་ཁྱབ་ཏུ་ཕྱིན་པ་དང་།དེ་སྐད་ཡིག་འགྲོ་སྟངས་གསར་པ་ཞིག་རེད།མཉེན་ཆས་བཟོ་མཁན་མང་པོ་ཞིག་གིས་སྐད་ཡིག་གི་འགྲོ་སྟངས་རྙིང་པ་དེའི་ཐོག་ནས་བཟོ་བཞིན་ཡོད་སྟབས།ཁོ་ཚོས་སྐད་ཡིག་གི་འགྲོ་སྟངས་གསར་པ་དེར་རྒྱབ་སྐྱོར་མ་བྱས་པ་ཡིན་ན་ཐབས་ཤེས་ཡོད་པ་མ་རེད།ཁོ་ཚོས་མཉེན་ཆས་གསར་པ་བཟོ་སྐབས།རྒྱལ་སྤྱིའི་ཚད་ལྡན་ཨང་རྟགས་ཀྱི་འགྲོ་སྟངས་ཡོད་པ་ཞིག་བཟོས་པ་ཡིན་ན་བོད་ཡིག་བེད་སྤྱོད་གཏོང་ཐུབ་ཀྱི་ཡོད་པ་རེད།དེ་ཚོ་བོད་ཡིག་གཅིག་པུའི་དཀའ་ངལ་མ་རེད།རྒྱལ་སྤྱིའི་ཚད་ལྡན་ཨང་རྟགས་ནང་སྐད་ཡིག་༡༧༠ལྷག་ཡོད་པ་ཚང་མར་བེད་སྤྱོད་གཏོང་མི་ཐུབ་པ་མང་པོ་ཡོད་པ་རེད།འཛམ་གླིང་ཐོག་མཉེན་ཆས་ཚོང་གཉེར་ཁང་སྟོང་ཕྲག་མང་པོ་ཡོད་སྟབས།དེ་ཚོ་ཚང་མར་འབྲེལ་བ་བྱེད་ཐུབ་རྒྱུ་ཁག་པོ་རེད།ཡིན་ནའང་།ཚོང་གཉེར་ཁང་ཁོ་རང་ཚོའི་ངོས་ནས་རྒྱལ་སྤྱིའི་ཐོག་གཏན་འབེབས་བྱས་པའི་སྐད་ཡིག་གི་འགྲོ་སྟངས་དེའི་ཐོག་གོམ་པ་སྤོས་པ་ཡིན་ན་དཀའ་ངལ་མེད་པ་ཆགས་ཀྱི་རེད།ལོ་ཁ་ཤས་བསྒུག་པ་ཡིན་ན་སྐད་གྲགས་ཅན་མང་ཆེ་བ་ཞིག་རྒྱལ་སྤྱིའི་ཚད་ལྡན་ཨང་རྟགས་ཀྱི་འགྲོ་སྟངས་ཐོག་མི་འགྲོ་རང་འགྲོ་ཡོང་གི་རེད།